  Майя Бывальцева Анай кыллэн калыккуспо нуналэзлы Удмурт кун университетлэн Дышетонъя но тодосъя В. А. Журавлёв нимо лыдӟетъюртаз удмурт кыллы сӥзем книгаосын «Язык моих предков не должен исчезнуть» адӟытон радъязы. Кызьы вераз ивортодэтъя «Удмуртия» агентстволы лыдӟиськонниысь Шаертодон, йӧскалык но финн-угор литературая ёзэтлэн кивалтӥсез Наталия Самсонова, адӟытонэ тодосъя литература но кыллюкамъёс поттэмын. Кӧня ке возьматэмын книгаос, кудаз эскеро тодосчиосмы удмурт кыллэсь кылдэмзэ, юнмамзэ но азинскемзэ. Озьы ик нырысетӥ грамматика поттэмын – удмурт кыллэн нырысетӥ научной грамматикаез. Озьы ик куд-ог словарьёс поттэмын, кудъёсаз возьматэмын удмурт кыллэн тужгес чеберлыко выражениосыз, кылсярысь, «Краткий удмуртско-русский фразеологический словарь». <…> Со сяна, удмурт кыллэн чеберлыкез пословицаосын, поговоркаосын но адӟиське, кӧня ке сыӵе книгаосты поттӥмы Наталия Самсонова, УдГУ-лэн лыдӟетъюртысьтыз Шаертодон, йӧскалык но финн-угор литературая ёзэтлэн кивалтӥсезОзьы ик удмурт кылэн тунсыкъяськисьёс выль нимкылъёсын кыллюкамен, учебникъёсын но асдышетэн (самоучителен) тодматскыны быгато. Книга адӟытонмылэн, шуом, кулэлыкез - ӝутыны лыдзисьёсмылэсь удмурт кылэз дышетыны мылкыдзэс, оло, ӟуч студентъёсмы но тунсыкъяськозы. Соин валче <…> поттӥмы удмурт кылъя учебникъёсты, кудъёсызъя луоз ас кожад но дышетыны – самоучитель, шуом Наталия Самсонова, УдГУ-лэн лыдӟетъюртысьтыз Шаертодон, йӧскалык но финн-угор литературая ёзэтлэн кивалтӥсезТодэ вайытом, та нуналъёсы УдГУ-лэн лыдӟетъюртысьтыз Шаертодон, йӧскалык но финн-угор литературая ёзэтын удмурт кылбурчилэн Флор Васильевлэн книгаосыныз адӟытон ужа.  Тегъёс: Дышетон УдГУ Удмуртия удмурткыл книгаос лыдетъюрт Тодос  